OzLabs/hebrew-wiki-articles huggingface dataset:
דניאל וארנאי

דניאל וארנאי (במקור דז'ה וייס - Dezső Weisz,<ref>Az engedélyt tartalmazó BM rendelet száma/évszáma: 109681/1910 Forrás: MNL-OL 30808. mikrofilm 354. kép 1. karton Névváltoztatási kimutatások 1911. év 68. oldal 25. sor</ref> בהונגרית: Várnai Dániel; מישקולץ, 7 בנובמבר 1881<ref></ref> – בודפשט, 1 באפריל 1962) <ref></ref> היה פוליטיקאי, סופר, עיתונאי, מתרגם ספרותי יהודי-הונגרי. חבר האספה הלאומית ההונגרית (חבר פרלמנט) במשך שתי קדנציות (1922-1930). הוא אביו של היסטוריון המוזיקה והמנצח פטר וארנאי.

== ביוגרפיה ==
דז'ה וייס נולד במשפחה יהודית כבנם של מור וייס ושל תרז קצנדר. הוא החל את דרכו כעובד דפוס ובשנת 1907 הפך לחבר מערכת של היומון נפסבה, יומון המפלגה הסוציאל-דמוקרטית ההונגרית ונשאר חבר מערכת העיתון עד 1948. הוא בילה ארבע שנים כשבוי מלחמה בשבי הרוסי במהלך מלחמת העולם הראשונה. בין השנים 1922 לבין 1924 ערך את כתב העת "סוציאליסמוס" (Szocializmus). מ-1922 עד 1930 היה חבר בפרלמנט מטעם המפלגה הסוציאל-דמוקרטית. בתקופת מלחמת העולם השנייה, לאחר כניסת הוורמכט לממלכת הונגריה ב-19 במרץ 1944 (מבצע מרגרטה) הוא גורש למחנה הריכוז מאוטהאוזן והצליח לשרוד את שואת יהודי הונגריה. משם חזר הביתה ב-1945. כתביו התפרסמו בעיקר בנפסבה, והוא גם פרסם אותם בכרכים אחדים. וארנאי תרגם את יצירותיהם של כמה סופרים רוסים להונגרית, כולל יצירותיהם של טולסטוי, טורגנייב, גוגול ואנדריייב.

רעייתו הייתה ארז'בט ואש, בתם של שומה וייס ושל קטלין וייסקופף, לה נישא ב-7 בנובמבר 1909 בבודפשט.<ref></ref>

וארנאי הובא למנוחות בבית הקברות היהודי ברחוב קוזמה בבודפשט.

== עבודותיו העיקריות ==
* שירי בוקר (סיפורים, בודפשט, 1902)
* גורלנו, חיינו (סיפורים, בודפשט, 1919)
* מלחמה (סיפורים, בודפשט, 1922)
* אתמול ושלשום (הערות, בודפשט, 1948)

== לקריאה נוספת ==
* Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. ([http://mek.oszk.hu/00300/00355/html/ABC16241/16495.htm לקסיקון ביוגרפי הונגרי]. עורכת ראשית אגנש קניירש)
* לקסיקון יהודי הונגרי. 1929. עורך פטר אויווארי. [http://mek.oszk.hu/04000/04093/html/0948.html גישה מקוונת]
* Magyar politikai lexikon. Szerk. T. Boros László. Budapest, Európa Irodalmi és Nyomdai Rt., 1929. (לקסיקון פוליטי הונגרי)
* Révai új lexikona XVIII. (Tob–Z). Főszerk. Kollega Tarsoly István. Szekszárd: Babits. 2006. ISBN 963-955-641-6, ISBN 978-963-955-641-6 (הלקסיקון החדש של רוואי)

== הערות שוליים ==

קטגוריה:סופרים יהודים הונגרים
קטגוריה:עיתונאים יהודים הונגרים
קטגוריה:מתרגמים יהודים הונגרים
קטגוריה:יהודים בצבא האוסטרו-הונגרי
קטגוריה:חיילים יהודים במלחמת העולם הראשונה
קטגוריה:שבויים במלחמת העולם הראשונה
קטגוריה:פוליטיקאים יהודים הונגרים
קטגוריה:מישקולץ: אישים
קטגוריה:חברי האספה הלאומית ההונגרית
קטגוריה:אסירים במחנה הריכוז מאוטהאוזן
קטגוריה:ניצולי השואה
קטגוריה:סופרים אסורים (הונגריה 1944)
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1881
קטגוריה:הונגרים שנפטרו ב-1962
מחנה גור

לוחמי חטיבת הצנחנים בטקס סוף מסלול במפח"ט חטיבת עוז, יוני 2019 (בעבר רחבת המסדרים של בה"ד 13)
מחנה גור, הידוע גם כמחנה בית לִיד הוא בסיס צבאי של צה"ל, השוכן בסמוך לכפר יונה. המחנה נקרא על שמו של הרמטכ"ל מרדכי (מוטה) גור.

בבסיס שוכנים בסיסים של חיל המשטרה הצבאית ומפקדת קצין משטרה צבאית ראשי, כלא 10, בתי הדין הצבאיים, התביעה הצבאית והסנגוריה הצבאית (במקום בתי הדין בחיפה, יפו וקסטינה) סיירת ומפח"ט חטיבת הצנחנים, מפח"ט חטיבת עוז וסיירת ומפח"ט חטיבת הנח"ל וכמו כן בינוי 562.

לעיתים גדודי חי"ר, לרוב אם לא תמיד מחטיבת הצנחנים, יורדים לתקופת אימון במחנה בעורפיות גדודי החטיבה, הידועים בתנאיהן הירודים והמוזנחים לעומת אלו של שאר היחידות בבסיס.

בעבר שכנו במחנה בה"ד 13 שעבר לעיר הבה"דים בשנת 2015, וכן בסיס שיטור השרון ופלוגת המפקדה של גדוד תעוז של המשטרה הצבאית, שנסגרו.

=== פריצה למחנה במחאה על מעצר חיילי מילואים ===
ב-29 ביולי 2024 הגיעה המשטרה הצבאית למחנה שדה תימן, אשר שימש במהלך מלחמת חרבות ברזל כמקום כליאה להחזקת מחבלים, ועיכבה תשעה חיילי מילואים לחקירה בחשד להתעללות מינית במחבל נוח'בה שהיה עצור בבסיס. בעקבות עיכוב החיילים הגיעו מפגינים רבים למחות בשערי הבסיס בשדה תימן, ועשרות מהם אף פרצו את שעריו. מאוחר יותר, כאשר החיילים שעוכבו לחקירה הובאו למחנה בית ליד, החלו הפרות סדר חמורות גם בבסיס זה, ועשרות מפגינים פרצו לבסיס ובתוכו למבנה בית הדין הצבאי, והתעמתו באלימות עם חיילים ועם כוחות האבטחה במקום.

==קישורים חיצוניים==

== הערות שוליים ==

גור
GeoQuest Systems

מערכות GeoQuest (באנגלית: GeoQuest Systems) הייתה חברה המציעה תוכנות גאולוגיה, אינטגרציה של מערכות ושירותי ניהול מידע ותוכנה לתעשיית הנפט והגז שפעלה משנת 1984 ועד 2001.

== היסטוריה ==
החברה נוסדה בשנת 1984. באמצעות חברת הבת Seismograph Service Corporation, חברת ריית'יאון השקיעה ובעקבות זאת רכשה את GeoQuest Systems בערך ב-1989. בשנת 1992 רכשה שלומברגר את החברה.<ref></ref>

בשנת 1993, שלומברגר מיזגה את קבוצת שירותי הנתונים שלה, Finder Graphics, עם GeoQuest Systems כדי להקים את קו המוצרים GeoQuest, שבסיסו ביוסטון, טקסס. בנובמבר 1995 רכשה GeoQuest את קו המוצרים של תוכנת הדמיית מאגרי ECLIPSE מחברת אינטרה. ביולי 1999 רכשה GeoQuest את Merak Projects, חברת תוכנות עתודות, כלכלה ואופטימיזציה בשטח. בשנת 2001 שולבה החברה ב-Schlumberger Information Solutions (SIS).<ref></ref>

== הערות שוליים ==

קטגוריה:חברות אמריקאיות
ג'יגהבייט טכנולוגיות

ג'יגהבייט טכנולוגיות (באנגלית: Gigabyte Technology, נכתב לרוב כ-GIGABYTE; בסינית: 技嘉科技) היא חברה טייוואנית העוסקת בייצור והפצה של רכיבי חומרת מחשבים.

עיקר מוצרי החברה הם לוחות אם. ברבעון הראשון של 2015 ייצרה החברה מעל ל-4.8 מיליון לוחות אם, ובכך עקפה את חברת ASUS והפכה לספקית לוחות האם הגדולה ביותר בעולם. כמו כן, עוסקת החברה בייצור והפצה של מחשבים ניידים וכן בייצור ברישיון של כרטיסי מסך מבית Nvidia ו-AMD.

החברה נסחרת בבורסה לניירות ערך של טאייוואן .

== היסטוריה ==
החברה נוסדה ב-1986 על ידי פיי-צ'נג יה.

ביוני 2006 השיקה ג'יגהבייט את לוחות האם הראשונים שמותגו תחת הסיסמה השיווקית "Ultra Durable" - לוחות האם הראשונים שיוצרו תוך שימוש בקבלים עשויים פולימר-אלומיניום, שעמידותם רבה יותר משל קבלים אלקטרוליטיים שמועדים יותר להתנפח ולהתפוצץ כעבור זמן.<ref></ref> באוגוסט אותה השנה הכריזו ASUS וג'יגהבייט על שותפות עסקית במטרה לבלום רכישה אפשרית של ג'יגהבייט על ידי החברה המתחרה Foxconn, וכן על מנת לחזק את התחרות כנגד יצרניות אחרות כמו MSI.<ref></ref>

ב-2007 פיתחה ג'יגהבייט את ספק הכוח הראשון הניתן לשליטה בעזרת תוכנה ייעודית.<ref></ref>

ב-2010 הציגה ג'יגהבייט טכניקה המאפשרת הטענת מכשירי אייפון ואייפד בעזרת מחשב.<ref></ref> ב-2011 הציגה החברה את לוח האם הראשון בעולם שהכיל את ערכת השבבים Z68 של אינטל.<ref></ref>

== מוצרים ==
ג'יגהבייט עוסקת בייצור והפצה של לוחות אם תואמי אינטל ותואמי AMD עבור מחשבים אישיים, וכן עוסקת בייצור ברישיון של גרסאות מותאמות אישית לכרטיסי מסך תוצרת Nvidia ו-AMD. גרסאות אלו כוללות לרוב גופי קירור מותאמים אישית, לרבות קירור מים, ולעיתים גם מבוצעת המהרה קלה למעבדים ולזכרונות של כרטיסי המסך. המוצרים של ג'יגהבייט משווקים, בין היתר, גם במחשבי מותג יוקרתיים כגון סדרת Alienware של דל.

כמו כן, עוסקת החברה גם בייצור של מחשבים נייחים מורכבים מראש, מחשבים ניידים, טלפונים חכמים, טאבלטים, לוחות אם ומסדים לשרתים, ציוד רשת, כוננים אופטיים, ספקי כוח, מארזים, פתרונות קירור וציוד היקפי (עכברים, מקלדות, מסכי מחשב ועוד).

חלק מהמוצרים מיוצרים ומשווקים תחת המותג AORUS, בבעלות החברה הסינגפורית Aorus Pte. Ltd., חברת-בת של ג'יגהבייט. מוצרי AORUS מיוצרים ומשווקים במיוחד עבור שוק הגיימרים.<ref></ref>

<gallery>
Motherboard Baby AT.jpg|לוח אם מדגם GA-486TA תואם למעבדי אינטל 80486
Gigabyte GA-965P-DS3.jpg|לוח אם מדגם GA-965P-DS3 תואם למעבדי אינטל בתושבת 775
Gigabyte GTX 970 Windforce.jpg|כרטיס מסך GeForce GTX 970 תוצרת ג'יגהבייט
GeForce RTX 2080 Super Gigabyte Variant Front.jpg|כרטיס מסך GeForce RTX 2080 Super 
Неттоп в сети.jpg|מחשב מיני תוצרת החברה
Gigabyte AORUS AD27QD 20190601.jpg|מסך מהמותג AORUS במהלך תערוכה 
</gallery>

==קישורים חיצוניים==

* 

==הערות שוליים==

קטגוריה:יצרני חומרה טאיוואנים
קטגוריה:חברות אלקטרוניקה טאיוואניות
קטגוריה:יצרני טלפונים חכמים
קטגוריה:תאגידים רב-לאומיים
הרשות לאיכות הסביבה (הרשות הפלסטינית)

הרשות לאיכות הסביבה (בערבית: سلطة جودة البيئة) היא הגוף המוסמך המרכזי לכל נושאי הסביבה בשטחים הפלסטיניים. זהו הגוף שבמסגרתו נוצרות ומיושמות כל התקנות הסביבתיות, הפרויקטים והאסטרטגיות. המטרה העיקרית של הרשות היא שימור ושימוש בר-קיימא של הסביבה הטבעית.

הרשות שואפת לשמור ולהגן על הסביבה באמצעות תוכניות להגנה על בריאות האדם, לרסן ולהפחית את דלדול משאבי הטבע, להילחם במדבור, למנוע החמרה של זיהום אוויר ומים, לקדם מודעות סביבתית ולהבטיח השגת פיתוח עירוני בר קיימא<ref></ref>.

== היסטוריה ==
ב-10 בדצמבר 1996 הקים נשיא הרשות הפלסטינית, יאסר ערפאת, את הרשות שהייתה הארגון הראשון במדינה האחראי על הגנת הסביבה הטבעית והפחתת ההשפעות על בריאות האדם. הרשות נוצרה במקביל להסכמי אוסלו ב', שבמסגרתם הוסכם על הקמת מספר משרדים ורשויות שמטרתן תכנון, ניהול ויישום של משימות מועילות לסביבה בתוך הרשות הפלסטינית. עד סוף 1997, מוזגו לרשות גם אגף התכנון הסביבתי וחלק ממשרד התכנון. באוגוסט 1998 מינה הנשיא ערפאת שר לאיכות הסביבה<ref></ref>.

== ראו גם ==

* אגודת חיות הבר של פלסטין
* המשרד להגנת הסביבה

== הערות שוליים ==
בולו דה ארוז

בולו דה ארוז (בפורטוגזית: Bolo de Arroz) הוא מאפה העשוי מאורז ונפוץ בפורטוגל בקרב מדינות הדוברות פורטוגזית<ref></ref>.

המאפה מורכב מקמח אורז, חיטה, סוכר, חלב, ביצים, חמאה ותמצית וניל<ref></ref><ref></ref>.

פירוש המילה בולו דה ארוז הוא עוגת אורז.

== קישורים חיצוניים ==

* [https://www.vaqueiro.pt/recipes/bolos-de-arroz-200159 מתכון להכנת בולו דה ארוז], באתר Vaqueiro

== הערות שוליים ==

קטגוריה:המטבח הפורטוגזי
קטגוריה:מאפים
קטגוריה:קינוחים
קטגוריה:מאכלי אורז
לימנונקטיס מקרודון

לימנונקטיס מקרודון (שם מדעי: Limnonectes macrodon) היא מין של צפרדע ממשפחת הדיקרוגלוסיים החיה בטבע רק באינדונזיה באיים ג'אווה וסומטרה. הצפרדע מצויה סביב לנחלים וגדות נהרות ביערות גשם ובהם היא מתרבה. הצפרדע תוארה ב-1841 בידי החוקרים אנדרה מרי קונסטון דומריל וגבריאל ביברון ומשמעות שם המין הוא: "macro odon" - (מילולית: "גדול ניבים"), עקב השיניים הגדולות דמויות הניבים לאורך אחורי הלסת התחתונה. 

צפרדע גדולה יחסית, חסונה ובעלת רגליים חזקות וירכיים שריריות. אורכה הוא כ-70 מ"מ אך פרטים גדולים נצפו גם בגודל 150 מ"מ. הצפרדע בעלת גוף לח בצבע חום בהיר עד אדמדם עם כתמים כהים לאורכה והיא בעלת ראש גדול וחוטם מעט מוארך. לעיתים מבלבלים בינה לבין המין Limnonectes blythii, המצוי גם במזרח אינדונזיה.

הצפרדעים פעילים ביערות הגשם בקרבת מקווי מים ולעיתים נעים אחרי פילים ומטילים ביצים בגומות שיצרו רגליהם, בהם מים עומדים רדודים המהווים הגנה לראשנים והם חסרי דגים טורפים.

הצפרדע מצויה כיום בסכנת הכחדה עקב בירוא יערות ועקב פגיעה במקום חיותה המיימי.

==ראו גם==
*צפרדע הסרטנים - צפרדע קרובת משפחה.

==קישורים חיצוניים==

==הערות שוליים==

קטגוריה:טקסונים שתוארו בידי גבריאל ביברון
קטגוריה:בעלי חיים שתוארו ב-1841
קטגוריה:דיקרוגלוסיים
קטגוריה:אינדונזיה: דו-חיים
לנגור תומאס

לנגור תומאס (שם מדעי: Presbytis thomasi) הוא מין של פרימט מהסוג לנגור שבקבוצת הקולובים, האנדמי לצפון סומטרה שבאינדונזיה (לרוב סביב מחוז אצ'ה) בהם הוא חי ביערות.

==מאפיינים==
הלנגור מגיע לאורך 420 עד 620 מ"מ, עם זנב באורך 500 עד 850 מ"מ ומשקל של 6.7 ק"ג בממוצע, ללא הבדלים גדולים בין הזכרים לנקבות. הלנגור בעל פרווה אפורה-כסופה והחזה והבטן לבנים. הראש בעל מספר ציצות כהות ולבנות הזקורות קדימה והפנים כחולות. הלנגור בעל זנב ארוך העוזר לו להתאזן על העצים והוא מקפץ הייטב באמצעות רגליו.

הלנגורים חיים ביער בחבורות קטנות של 3 עד 21 פרטים הנשלטים בידי זכר אלפא חזק ונעים יחד בין צמרות העצים. הלנגורים הם אוכלי עלים ופירות בעיקרם כשהם מגוונים גם בדבש, פרחים, חרקים, ביצים וחיות קטנות. הם עצמם עלולים להיטרף בידי טיגריס סומטרה, כשהם יורדים לקרקע ובידי נחשים או עופות דורסים בין העצים.

הלנגור מצוי בסכנת הכחדה עקב כריתת יערות הגשם בהם חי.

== קישורים חיצוניים ==

== הערות שוליים ==

קטגוריה:קולובים
קטגוריה:סומטרה: יונקים
ויליאם דייטון

ויליאם לואיס דייטון (באנגלית: William Lewis Dayton; 17 בפברואר 1807 – 1 בדצמבר 1864) היה פוליטיקאי אמריקאי, פעיל תחילה במפלגה הוויגית ואחר כך במפלגה הרפובליקנית. בבחירות לנשיאות ב-1856, הוא הפך למועמד הרפובליקני הראשון לסגן הנשיא לצד ג'ון פרימונט, אולם המפלגה הרפובליקנית הפסידה בבחירות האלו. במהלך מלחמת האזרחים האמריקנית שימש דייטון כשגריר ארצות הברית בצרפת, תפקיד בו פעל למניעת הכרה צרפתית בקונפדרציית המדינות של אמריקה.

== ביוגרפיה ==
=== ראשית חייו ===
דייטון נולד בבאסקינג רידג', ניו ג'רזי, לאיכר ג'ואל דייטון (1776–1833) וננסי (לואיס) דייטון (1787–1866). אביו עבד כחקלאי ומכונאי, ולא בלט כל כך, אבל משפחת דייטון המורחבת בלטה זמן רב בניו ג'רזי. דייטון היה אחיינו של אליאס דייטון ובן דודו השני של ג'ונתן דייטון. הוא סיים את לימודיו בקולג' של ניו ג'רזי (כיום אוניברסיטת פרינסטון) ב-1825. לאחר מכן למד משפטים אצל פיטר דומונט ורום, התקבל ללשכת עורכי הדין ב-1830, והפך לעורך דין בפריהולד.

=== קריירה פוליטית ===
בשנת 1837, דייטון נבחר למועצה המחוקקת של ניו ג'רזי, והוא הפך לשופט בבית המשפט העליון של ניו ג'רזי בשנת 1838. לאחר מותו של הסנאטור האמריקני סמואל ל. סאות'ארד, הוא מונה לסנאט של ארצות הברית החל מה-2 ביולי 1842, וסיים את כהונתו ב-1845. הוא נבחר מחדש על ידי בית המחוקקים של ניו ג'רזי כוויגי ב-1845 אך הפסיד ב-1851, וסיים את תפקידו ב-3 במרץ 1851.

במהלך הבחירות לנשיאות ארצות הברית 1856, דייטון נבחר על ידי המפלגה הרפובליקנית המתהווה כמועמד הראשון שלהם לסגן נשיא ארצות הברית על פני אברהם לינקולן בוועידת פילדלפיה. הוא וחברו, ג'ון פרימונט, הפסידו למועמדים הדמוקרטים, ג'יימס ביוקנן וג'ון ברקינרידג' . לאחר מכן, הוא כיהן כתובע הכללי של ניו ג'רזי עד 1861, כאשר הנשיא לינקולן מינה אותו לשגריר בצרפת. הוא שירת ממאי 1861 עד מותו ב-1 בדצמבר 1864. שירותו השתרע על פני רוב מלחמת האזרחים האמריקאית.

=== שגריר ===
בצרפת, דייטון היה חלק ממסע לובינג מוצלח כדי למנוע מממשלתו של נפוליאון השלישי להכיר בעצמאות הקונפדרציה או לאפשר שימוש של הקונפדרציה בנמלי צרפת.

דייטון מת בפריז ונקבר בבית הקברות ריברוויו, טרנטון, ניו ג'רזי.<ref name="NYT2000">James, George. [https://query.nytimes.com/gst/fullpage.html?res=9501EEDB1131F933A15751C0A9669C8B63&sec=&spon=&pagewanted=3 "He's Looked at Life From Both Sides Now"], The New York Times, "Buried here too is William Lewis Dayton, the first Republican vice presidential candidate who defeated Lincoln for the position in 1856 but lost the presidential nomination to him in 1860." February 20, 2000. Accessed December 29, 2007.</ref>

=== מורשת ===
בנו, ויליאם לואיס דייטון ג'וניור (1839–1897), סיים את לימודיו בפרינסטון בשנת 1858 ושימש כשגריר הנשיא צ'סטר א. ארתור בהולנד בין השנים 1882–1885.

== קישורים חיצוניים ==

* 
* 

== הערות שוליים ==

קטגוריה:חברי הסנאט של ארצות הברית מניו ג'רזי
קטגוריה:סנאטורים חברי המפלגה הוויגית
קטגוריה:עורכי דין אמריקאים במאה ה-19
קטגוריה:בוגרי אוניברסיטת פרינסטון
קטגוריה:שגרירי ארצות הברית בצרפת
קטגוריה:מועמדים לסגנות נשיאות ארצות הברית מטעם המפלגה הרפובליקנית
קטגוריה:אמריקאים ממוצא אנגלי
קטגוריה:אמריקאים שנולדו ב-1807
קטגוריה:אמריקאים שנפטרו ב-1864
פיראס ח'טיב

פיראס ח'טיב (בערבית: فراس خطيب; נולד ב-6 בפברואר 1980) הוא עיתונאי ואיש תקשורת ערבי ישראלי. משמש כמנכ"ל ועורכה הראשי של תחנת הרדיו א-נאס המשדר מנצרת.

== ביוגרפיה ==
ח'טיב נולד בכפר עראבה ואת דרכו בעולם התקשורת החל בגיל 22 כאשר ייסד את מגזין "SHABAB".

בשנת 2004, ייסד וערך את המקומון AL-MADINA אשר מסקר את אזור חיפה וסביבתה.

בין השנים 2005–2011 שימש ח'טיב ככתב בעיתון AL_BAYAN היוצא באמירויות ובמגזין האקדמי QUADAYA ISRAELIYA.

ב-2011 התמנה ח'טיב כפרשן לענייני ישראל ופלסטינים בערוץ הטלוויזיה BBC.
ב-2012 הצטרף ח'טיב לחדשות ערוץ SKY NEWS ARABIA.

ב-2014 חזר ל-BBC והפעם על תקן כתב בכיר לענייני המזרח התיכון, במהלך עבודתו רשם ח'טיב שורה של הישגים עיתונאיים ובהם ראיונות עם ראשי ממשלת ישראל בנימין נתניהו ואהוד אולמרט, סיקור את מלחמת האזרחים בסוריה ותיעוד מן השטח את מבצעי ישראל בעזה.

ב-2016 שימש ח'טיב כאנליסט פוליטי ב-BBC ולצורך כך העתיק את מקום מגוריו ללונדון. במסגרת תפקידו סיקר את פרישתה של בריטניה מהאיחוד האירופאי ואת בחירתה של תרזה מיי לראשות הממשלה.

ב-2018, עם החלטת הרשות השנייה לטלוויזיה ולרדיו לפרסם מכרז לשידורי רדיו בשפה הערבית איגד ח'טיב קבוצת אנשי עסקים בכירים מן החברה הערבית אשר התמודדה במכרז. ב-2019 הודיעה הרשות השנייה כי קבוצתו של ח'טיב זכתה במכרז וב-2020 החלה התחנה החדשה בשמה רדיו א-נאס כיום ח'טיב משמש כמנכ"ל וכעורכה הראשי בתחנה משדרים בין היתר העיתונאים מוחמד מג'אדלה, פוראת נסאר ושירין יונס.

=== השכלה ===
את תואר הדוקטורט שלו רכש ח'טיב בלימודי מדיה באוניברסיטת לונדון. כמו כן הוא בעל תואר שני ללימודי המזרח ומזרח אפריקה באוניברסיטת לונדון ואף שימש כעמית מחקר במכללת אוקספורד לעיתונות ויחסים בינלאומיים.

=== חיים אישיים ===
ח'טיב נשוי לאשת העסקים רנד עומרי. לזוג שני ילדים והם המתגוררים בנצרת.

== קישורים חיצוניים ==
* 
* 

קטגוריה:עיתונאים ערבים ישראלים
קטגוריה:שדרני רדיו ישראלים
קטגוריה:בוגרי אוניברסיטת לונדון
קטגוריה:פרשנים פוליטיים ישראלים
קטגוריה:ישראלים שנולדו ב-1980
קטגוריה:נצרת: אישים
קטגוריה:עראבה: אישים
פרופסור פליטיק

פרופסור פיליוס פליטיק (באנגלית: Filius Flitwick) הוא דמות בדיונית בספרי הארי פוטר שנכתבו על ידי ג'יי קיי רולינג.

== דמותו ==

פיליוס פליטיק הוא המורה ללחשים בהוגוורטס וראש בית רייבנקלו.

מבנה גופו נמוך מאוד, דמוי גמד. יש המייחסים את גובה קומתו לדם גובליני שזורם במשפחתו אך אין הוכחה לכך.

בסדרת הסרטים גילם את דמותו השחקן ווריק דייוויס. בסרט הארי פוטר ואבן החכמים דמותו הייתה מקריחה ועטתה זקן לבן, אך ביתר הסרטים שבסדרה שונה מראהו לדמות משופמת בעלת בלורית שחורה.

== בספרים ==
=== ששת הספרים הראשונים ===
במהלך השנה הראשונה של הארי בספר הארי פוטר ואבן החכמים הוא משתמש בכישורי הלחשים שלו כדי לעזור לקשט את האולם הגדול לחג המולד. הוא גם אחד המורים שמטילים לחשים כדי לשמור על אבן החכמים על ידי הטלת לחשים על מאה מפתחות כדי שיוכלו לעוף, מה שמקשה למצוא את המפתח לדלת המובילה לחדר הבא.

במהלך השנה השנייה של הארי, בספר הארי פוטר וחדר הסודות פליטוויק עוזר לפרופסור סינסטרה לשאת את ג'סטין פינץ'-פלצ'לי המאובן לאגף בית החולים.

במהלך השנה השלישית של הארי בספר הארי פוטר והאסיר מאזקבאן הוא מלמד את הדלתות הקדמיות לזהות תמונה של סיריוס לאחר הפריצה השנייה של סיריוס, ולהנעל מיידית אם הוא מנסה לפרוץ פנימה.

במהלך השנה הרביעית של הארי בספר הארי פוטר וגביע האש הוא עוזר לפטרל בהיקף המבוך למשימה השלישית של טורניר הקוסמים המשולש.

במהלך השנה החמישית של הארי בספר הארי פוטר ומסדר עוף החול בסופו של דבר הוא מסיר את רוב הביצה שנוצרה בבית הספר על ידי פרד וג'ורג' אף על פי שהוא בתחילה השאיר את הביצה על כנה כדי לעצבן את אמברידג'. עם זאת, הוא בוחר להשאיר חלק קטן ממנה, כי הוא חושב כמו שאמרו ג'יני ורון "אה, הוא אמר פשוט שזה היה קסם מוצלח במיוחד," אמרה ג'יני ומשכה בכתפיה. "אני חושב שהוא השאיר את זה בתור אנדרטה לפרד וג'ורג'" אמר רון תוך לעיסת שוקולד.

במהלך השנה השישית של הארי בספר הארי פוטר והנסיך חצוי הדם לקראת סופו של הספר, פליטוויק נשלח על ידי פרופסור מקגונגל לבקש מפרופסור סנייפ לבוא לעזרת מסדר עוף החול נגד אוכלי המוות החודרים. הוא מתמוטט לאחר שביקש את עזרתו של סנייפ בקרב.

=== הספר השביעי ===
במהלך השנה השביעית של הארי בספר הארי פוטר ואוצרות המוות, לפני הקרב על הוגוורטס, פליטוויק עוזר לגרש את סוורוס סנייפ מטירת הוגוורטס לצד הפרופסורים מקגונגל וספראוט, ולהניח קסמי הגנה סביב הטירה כדי להפריע לוולדמורט ואוכלי המוות המתקרבים שלו, ומאוחר יותר נלחם בפולשים בקרב, נלחם מול יאקסלי ומאוחר יותר ניצח את אנטונין דולוחוב.

== קישורים חיצוניים ==

* http://www.jkrowling.com/textonly/en/faq_view.cfm?id=95
* https://www.pottermore.com/features/behind-the-scenes-professor-flitwick

קטגוריה:דמויות מהארי פוטר
קטגוריה:קוסמים בדיוניים
קטגוריה:מורים בדיוניים
קטגוריה:מסדר עוף החול
יחסי לוקסמבורג–פולין

יחסי לוקסמבורג–פולין הם היחסים הדיפלומטיים בין לוקסמבורג לפולין.

== היסטוריה ==
הדוכסות הגדולה של לוקסמבורג כוננה יחסים דיפלומטיים עם הרפובליקה הפולנית השנייה ב-18 באפריל 1921. שתי המדינות נכבשו על ידי גרמניה הנאצית במהלך מלחמת העולם השנייה. לאחר המלחמה הייתה פולין חלק מברית ורשה לצד ברית המועצות, בעוד לוקסמבורג הייתה חלק מנאט"ו. לאחר סיום המלחמה הקרה הצטרפה פולין ל, וכיום שתי המדינות הן חלק מהאיחוד האירופי ונאט"ו. בשנת 2021 חגגו שתי המדינות 100 שנים לכינון היחסים הדיפלומטיים בין המדינות.

== נציגויות דיפלומטיות ==
* לוקסמבורג מחזיקה בפולין שגרירות בוורשה.
* פולין מחזיקה בלוקסמבורג שגרירות לוקסמבורג סיטי.

== קישורים חיצוניים ==

== הערות שוליים ==
יאקוב הרושה

יאקוב הרושה (בצ'כית: Jakub Hrůša; נולד ב-23 ביולי 1981) הוא מנצח צ'כי.

==ביוגרפיה==
יאקוב הרושה נולד בברנו והוא בנו של האדריכל פטר הרושה. הוא למד נגינה בפסנתר ובטרומבון, ופיתח עניין בניצוח, במהלך שנותיו בגימנאציום בברנו. מאוחר יותר למד ניצוח באקדמיה לאמנויות הבמה של פראג, שם כללו מוריו את ייז'י בלוהלאווק, רדומיל אלישקה וליאוש סווארובסקי. בשנת 2000 השתתף בתחרות הניצוח של פסטיבל המוזיקה הבינלאומי של פראג. בשנת 2003, זכה בפרס בתחרות הבינלאומית של מנצחים צעירים בזאגרב, קרואטיה. הוא חקר עבור עבודת הגמר את יצירתם של מלחינים צ'כים עכשוויים.

=== קריירת ניצוח ===
משנת 2002 עד 2005, הרושה היה מנצח שותף של התזמורת הפילהרמונית הצ'כית. מ-2005 עד 2006, הוא היה מנצח שותף בתזמורת הפילהרמונית של רדיו צרפת. באפריל 2006, הוא חתם על חוזה הקלטות של שישה תקליטורים עם סופרפון, כאשר שלושת התקליטורים הראשונים היו עם התזמורת הפילהרמונית של פראג.

משנת 2005 עד 2008, הרושה היה מנצח אורח ראשי של התזמורת הפילהרמונית של פראג. הוא היה המנצח הראשי של התזמורת מ-2008 עד 2015. מ-2005 עד 2006 היה המנצח הראשי של התזמורת הפילהרמונית ע"ש בוהוסלב מרטינו בזלין. הוא הפך למנצח אורח ראשי של התזמורת הפילהרמונית הצ'כית החל מעונת 2015–2016.

בפברואר 2009, הרושה מונה למנהל המוזיקלי של פסטיבל גליינדבורן, החל מינואר 2010. בספטמבר 2011, הוא מונה למנהל המוזיקלי הבא של האופרה המלכותית הדנית ושל התזמורת הדנית המלכותית, החל מספטמבר 2013. עם זאת, בינואר 2012, בעקבות התפטרותו של קית' וורנר מהניהול האמנותי של האופרה המלכותית הדנית בעקבות קיצוץ תקציבי, הודיע הרושה כי לא ייקח את תפקיד המנהל המוזיקלי של האופרה המלכותית הדנית, מתוך הזדהות עם פעולתו של וורנר. בספטמבר 2015, לאחר 5 הופעות כמנצח אורח, מונה יאקוב הרושה למנצח הראשי הבא של התזמורת הסימפונית של במברג, החל מעונת 2016–2017, עם חוזה ראשוני של 4 עונות. במרץ 2017, תזמורת במברג הודיעה על מינויו של הרושה לאחד משני המנצחים האורחים הראשיים החדשים שלה, החל בעונת 2017–2018.

ביוני 2018, התזמורת הסימפונית של במברג הודיעה על הארכת חוזהו של יאקוב הרושה כמנצח הראשי שלה עד לעונת 2025–2026. ביולי 2021, הודיעה תזמורת האקדמיה הלאומית למוזיקה סנטה צ'צ'יליה על מינויו של הרושה למנצח האורח הראשי הבא שלה, החל מעונת 2021–2022, עם חוזה ראשוני של 3 עונות.

יאקוב הרושה ניצח לראשונה בבית האופרה המלכותית, קובנט גארדן בפברואר 2018, בהפקה של כרמן. הוא חזר לקובנט גארדן באפריל 2022 כדי לנצח על הפקה של לוהנגרין. באוקטובר 2022, הקובנט גארדן הודיע על מינויו של הרושה למנהל המוזיקלי הבא שלו, החל מספטמבר 2025. הוא לקח את התואר של מנהל מוזיקלי ייעודי בתוקף מיידי.

=== חיים אישיים ===
ליאקוב הרושה ולאשתו קלרה יש שני ילדים. המשפחה מתגוררת בלונדון.

== קישורים חיצוניים ==
* 

קטגוריה:מנצחים צ'כים
קטגוריה:צ'כים שנולדו ב-1981
קשה בלעדיך

קשה בלעדיך הוא שיר שכתבה, הלחינה וביצעה הזמרת והיוצרת הישראלית שרון ליפשיץ. הוא יצא כסינגל מאלבום הבכורה שלה, "קולנוע", שיצא לאור ב־1985.

אפרת גוש הקליטה גרסת כיסוי לשיר במסגרת הפרויקט "אז. עכשיו." של המפיק חיים שמש, שבו חודשו שלושה אלבומים ישראליים, בהם "קולנוע" של ליפשיץ. תמיר גורדין ושלי לוי (בתה של ליפשיץ) הפיקו את החידוש לאלבום. נינט טייב ביצעה גרסת כיסוי לשיר בעונה השנייה של הסדרה "השיר שלנו". ליאנה עיון ביצעה גרסת כיסוי לשיר בפרק 15 של הסדרה "PPS". גאלה קוגן ביצעה גרסת כיסוי לשיר בסדרה "דני הוליווד". רז שמואלי שרה את השיר באודישן שלה בעונה הראשונה של התוכנית "The Voice ישראל".

== ביקורת ==
יוסי חרסונסקי תיאר את לחן השיר כ"קסום". הוא המשיך: .

נעם גיל כתב ב־ynet על השיר ועל האלבום "קולנוע", שיצא לאור כשהיה ילד: 

== הצלחה ==
השיר הוצג ב"פינה לשיפוטכם" של מצעד רשת ג' ב־18 ביוני 1985 וצעד שבעה שבועות, עד 20 באוגוסט 1985, אז יצא מהמצעד. בשיאו הגיע למקום ה־14 ב־23 ביולי 1985.

== מיקומי שיא ==
=== מצעדים שבועיים ===

== קישורים חיצוניים ==

* [https://music.youtube.com/watch?v=9y4Njz4wPOQ&feature=share "קשה בלעדיך" – אודיו], באתר יוטיוב מיוזיק

== הערות שוליים ==

קטגוריה:שירי 1985
קטגוריה:סינגלים מ-1985
קטגוריה:שירים בעברית
Goldfinger

Goldfinger (גולדפינגר) הוא שיר מאת שירלי באסי אשר שימש כשיר הנושא של הסרט גולדפינגר - השלישי בסדרת סרטי ג'יימס בונד. השיר זכה להצלחה רבה והגיע למקומות גבוהים במצעדי ההשמעות ברחבי העולם, ונחשב לאחד השירים המצליחים ביותר של באסי.

השיר הגיע למקום ה-53 ברשימת "מאה שנים... מאה שירים" אשר סיכמה את מאה השירים הטובים ביותר בתולדות הקולנוע.

==כתיבה==
ג'ון בארי הלחין את המנגינה לשיר עבור הסרט, ולסלי בריקוס ואנתוני ניולי נתבקשו לכתוב עליה מילים. הם לא קיבלו את התסריט, אולם המפיקים סיפרו להם על הסצנה בה ג'יל מאסטרסון (בגילומה של שירלי איטון) נרצחת באמצעות צביעת כל גופה בזהב. בהשראת סצנה זו, הם כתבו את השיר העוסק בדמותו של הנבל אאוריק גולדפינגר.

ניולי הקליט את השיר ב-14 במאי 1964, אולם החליט לא לשיר אותו בעצמו בסרט משום שסבר שהוא מוזר מדי. בארי עצמו המליץ ללהק את שירלי באסי כדי לשיר את השיר. הוא שימש כמנצח בסיבוב הופעות של באסי בדצמבר 1963 ואף היה ביניהם קשר רומנטי קצר. באסי הקליטה את השיר ב-20 באוגוסט באולפני CTS בלונדון.

השיר שימש כשיר הפתיחה של הסרט. זו הייתה הפעם הראשונה בתולדות סרטי ג'יימס בונד שבה היה לסרט שיר פתיחה. לסרט הקודם בסדרה, מרוסיה באהבה.

== מיקומי שיא ==

== קישורים חיצוניים ==
* 

קטגוריה:שירי 1964
קטגוריה:סינגלים מ-1964
קטגוריה:שירים מסרטי ג'יימס בונד
קטגוריה:שירים באנגלית
קטגוריה:שירים על דמויות גבריות בדיוניות
קטגוריה:סינגלים בהוצאת קולומביה גרפופון קומפני
קטגוריה:סינגלים בהוצאת קפיטול רקורדס
לעיתים

לעיתים הוא שיר שכתב והלחין ג'וני שועלי וביצעה להקת "רעש". השיר יצא כסינגל מאלבום הבכורה של הלהקה, "רעש רק רעש. ק.", שיצא לאור ב־1994.

השיר היה מלהיטי שנות ה־90, והלהיט הגדול ביותר של הלהקה. הוא זכה להשמעות רדיו מרובות, ובאופן מיוחד בגלגלצ, שבה נכלל (כמו גם "עכשיו" של שועלי) ברשימת 20 השירים המושמעים בתחנה בכל הזמנים, רשימה שהתפרסמה במלואת חצי יובל לתחנה.

ב־1998 ביצע שלמה ארצי גרסת כיסוי לשיר במסגרת הפרויקט "עבודה עברית". גרסתו הגיעה למקום ה־32 במצעד הפזמונים השנתי של רשת ג'. שנתיים אחר כך כלל ארצי את השיר באלבומו "אהבתיהם".

== רקע ==
"לעיתים", הלהיט הגדול ביותר של הלהקה, היה קרוב להיגנז. הלהקה קיימה הצבעה דמוקרטית, והרוב החליט לא לכלול את השיר באלבום הבכורה. בסופו של דבר דני רכט מחברת התקליטים התנגד להחלטה והתנה את פרסום האלבום בכך שהשיר יהיה חלק ממנו. הלהקה נאלצה להסכים.

אף על פי שהרדיו השמיע פעמים רבות את השיר ושירים נוספים מהאלבום, האלבום לא הצליח מבחינה מסחרית. שועלי אמר על כך: .

== ביקורת ==
באתר סרוגים וברדיו סול תיארו את השיר במילים "להיט נצחי". חיים לרוז כתב ב־ynet ש"לעיתים" . עינת ברזילי מ"מקור ראשון" כתבה ששיריו של שועלי "עכשיו" ו"לעיתים" .

== משתתפים ==
* ג'וני שועלי – זמרה, קולות רקע, בס, גיטרה אקוסטית, סינתיסייזר
* עודד פרח – תופים, כלי הקשה, קולות רקע
* רע מוכיח – גיטרה חשמלית, סינתיסייזר, כלי הקשה, קולות רקע
* אמיר קרטס – גיטרה, פסנתר, סינתיסייזר

== גרסת הכיסוי של שלמה ארצי, 1998 ==

ב־1998 ביצע שלמה ארצי גרסת כיסוי לשיר במסגרת הפרויקט "עבודה עברית". שנתיים אחר כך כלל ארצי את השיר באלבומו "אהבתיהם".

=== הצלחה ===
השיר הוצג ב"פינה לשיפוטכם" של מצעד רשת ג' ב־15 בפברואר 1998, צעד 9 שבועות, עד 26 באפריל 1998, אז יצא מהמצעד. בשיאו הגיע למקום הרביעי, ב־8 במרץ 1998. במצעד השנתי של התחנה (תשנ"ח) הוא דורג במקום ה־32.

=== משתתפים ===
* שלמה ארצי – זמרה
* אבי סינגולדה – גיטרות
* בן ארצי – בס, פסנתר, סינתיסייזר
* מאיר ישראל – תכנות תופים ותופים

=== הפקה ===
* ליהי רולניק – מפיקה
* שלמה ארצי – מפיק מוזיקלי
* ראובן שפירא – טכנאי הקלטה ומיקס
* ארז רוסו – עוזר טכנאי
* אורון אפלבוים – עוזר טכנאי
* גיל תורן – עריכה דיגיטלית
* הוקלט, בושל ונערך דיגיטלית באולפני די.בי – 1997

=== מיקומי שיא ===

== קישורים חיצוניים ==

* [https://youtu.be/79rlnsTq2cA "לעיתים" – אודיו], באתר יוטיוב
* [https://youtu.be/XEnRxhDNBNY "לעיתים" בביצוע שלמה ארצי], באתר יוטיוב

== ביאורים ==

== הערות שוליים ==

קטגוריה:שירי 1995
קטגוריה:סינגלים מ-1995
קטגוריה:סינגלים מ-1998
קטגוריה:שירי שלמה ארצי
קטגוריה:שירים בעברית
קטגוריה:שירי רוק
ליקו ווילינגהאם

ליקו ווילינגהאם (באנגלית: Le'coe Willingham; נולדה ב-10 בפברואר 1981) היא כדורסלנית אמריקאית לשעבר ומאמנת כדורסל בהווה. ווילינגהאם, המתנשאת לגובה 1.83 מטרים, זכתה בשתי אליפויות ליגת ה-WNBA (בקבוצות פיניקס מרקורי וסיאטל סטורם) ובגביע יורוקאפ נשים אחד במדי אליצור רמלה.

מאז שנת 2014 שימשה ווילינגהאם כעוזרת מאמן בקבוצות שונות בארצות הברית. בין היתר באוניברסיטת טנסי, אינדיאנה פיבר ודאלאס וינגס. 

בעונת 2022 - 2023 אימנה את קבוצת מכבי בנות אשדוד מליגת העל הישראלית, הקבוצה תחת הדרכתה זכתה בגביע המדינה ושיחקה תחתה כוכבת ליגת ה-WNBA ליז קמבייג' , והוליכה אותה עד לגמר הפלייאוף, שם נוצחה 3:2 בידי אליצור רמלה.

== קישורים חיצוניים ==

* 
* 

==הערות שוליים==

קטגוריה:כדורסלניות אמריקאיות
קטגוריה:שחקניות WNBA
קטגוריה:כדורסלני אוניברסיטת אובורן
קטגוריה:כדורסלניות בני יהודה
קטגוריה:כדורסלניות הפועל חיפה
קטגוריה:כדורסלניות אליצור רמלה
קטגוריה:ג'ורג'יה: כדורסלנים
קטגוריה:אמריקאיות שנולדו ב-1981
קטגוריה:אמריקאים שנולדו ב-1981
קטה שחורת-פנים

קטה שחורת-פנים (שם מדעי: Pterocles decoratus) היא מין של עוף ממשפחת הקטיים החי באפריקה שמדרום לסהרה במדינות: אתיופיה, קניה, סומליה, טנזניה ואוגנדה.

==תיאור==
הקטה היא עוף קטן בגובה של 23–28 ס"מ ומשקל של 140 עד 210 גרם. היא בעלת נוצות מסורטטות בעלות כתמי-עין כהים מוקפים בפסים לבנים והראש בהיר וצהוב בהיר עם מקור אפור כהה. הזכרים בעלי פסים שחורים-לבנים בולטים לאורך לחייהם, סנטרם השחור, הגבות והחזה והם בעלי מקור אדום. הקטות מעופפות חלשות ויעדיפו לנוע בהליכה.

הקטות שוכנות לאורך אפריקה שמדרום לסהרה בשטחים פתוחים כמו ערבות, סוואנה ובמדבריות. הם ניזונות מזרעים ומאבקה וכשהם מוצאים בור מים הם שותות לרוויה ואז הזכרים ממלאים את נוצות חזיהם במים כדי שיאוחסן שם לאפרוחים. הקטות השותות מושכות לעיתים עופות דורסים ושאר טורפים המחפשים פרטים המשתרכים מאחור.

לקטות עונת רבייה התלויה בירידת הגשמים, אך היא משתנה לעיתים קרובות ויכולה להתקיים גם בסיום העונה היבשה.

==תת-מינים==
לקטה 3 תת-מינים:
* Pterocles decoratus decoratus
* Pterocles decoratus ellenbecki
* Pterocles decoratus loveridgei

==קישורים חיצוניים==

== הערות שוליים ==

קטגוריה:טקסונים שתוארו בידי ז'אן-לואי קבאניס
קטגוריה:בעלי חיים שתוארו ב-1868
קטגוריה:קטיים
קטגוריה:קניה: עופות
ישראל בסקין

ישראל סולומונוביץ' בסקין (ברוסית: Израиль Соломонович Бескин; 25 בנובמבר 1895 – 15 בינואר 1964) היה גנרל יהודי-סובייטי בחיל התותחנים של הצבא האדום.

== ביוגרפיה ==
ישראל בסקין נולד בעיר ויטבסק שהייתה אז בתחום המושב של האימפריה הרוסית (כיום נמצאת העיר בתחומי מדינת בלארוס) למשפחה יהודית קשת יום. למד בתלמוד תורה. מגיל צעיר נאלץ לעבוד כדי לעזור בפרנסת המשפחה. בשנת 1914 הצליח לעבור מבחנים אקסטרניים ולקבל תעודת בגרות. התקבל ללימודים באוניברסיטת חרקוב, אך נאלץ לקטוע את לימודיו בגלל בעיות כלכליות. בשנת 1915 גויס לשירות חובה בצבא הרוסי. נטל חלק בקרבות מלחמת העולם הראשונה, שירת ביחידת תותחי שדה. על אומץ ליבו בקרבות עוטר בשני עיטורי צלב גאורגי הקדוש.
ב-1918 התנדב לצבא האדום. בשנת 1919 למד בבית ספר לקציני חיל תותחנים במוסקבה. לאחר סיום בית ספר נשלח לסיביר, שם לחם נגד צבאו של אלכסנדר קולצ'ק. בתום מלחמת האזרחים נשאר בצבא קבע ומילא תפקידי פיקוד שונים ביחידות הארטילריה. בשנים 1933–1935 למד באקדמיה צבאית במוסקבה. בשנים 1939–1940 השתתף במלחמת החורף כקצין תותחנים ראשי של דיביזיית פרשים. בתחילת 1941 הועלה לדרגת קולונל ומונה לקצין תותחנים ראשי של קורפוס ממוכן מס' 27, אשר הוצב באוזבקיסטן.

לאחר פלישת גרמניה הנאצית לברית המועצות במבצע ברברוסה במלחמת העולם השנייה הועבר הקורפוס, בו שירת בסקין מערבה. הוא השתתף בקרב סמולנסק ובקרבות להגנת מוסקבה. בתחילת 1942 מונה למפקד כוחות הארטילריה של הארמייה ה-65 איתה השתתף בכיתור הכוחות הגרמנים בסטלינגרד, קרב קורסק ובקרב דנייפר. בינואר 1943 הועלה יישראל בסקין לדרגת גנרל-מאיור. החל מתחילת 1943 ועד סוף המלחמה פיקד בסקין על כוחות הארטילריה של הארמייה ה-70, אשר השתתפה בשחרור בלארוס, מבצע ויסלה-אודר ובמתקפת פומרניה המזרחית.
על תפקידו בניהול כוחות הארטילריה במתקפת הצבא האדום בפומרניה המזרחית (שסייעה בכיתור ברלין) הוענק לישראל בסקין הוענק לו תואר גיבור ברית המועצות. בתום המלחמה הועלה לדרגת גנרל לייטננט.

לאחר המלחמה מילא תפקידי פיקוד ומטה שונים בצבא הסובייטי, היה קצין ארטילריה ראשי במחוז צבאי של אזור מזרח סיביר. בשנת 1953 פרש מהשירות הצבאי.
לאחר השחרור התגורר בעיר אירקוטסק. נפטר ב-14 בינואר 1964.

== עיטורים ==
ישראל בסקין עוטר בעיטורים הבאים: תואר גיבור ברית המועצות, 3 עיטורי לנין, 3 עיטורי הדגל האדום, עיטור סובורוב מדרגה ראשונה, עיטור קוטוזוב מדרגה ראשונה, עיטור סובורוב מדרגה שנייה. כמו כן עוטר בעיטור פולני "צלב גרונוולד".

== קישורים חיצוניים ==
* [https://www.yadvashem.org/research/research-projects/soldiers/israel-beskin.html סיפורי חיילים יהודיים בצבאות הלוחמים בנאצים], באתר יד ושם
* [https://www.warheroes.ru/hero/hero.asp?Hero_id=3640 ביוגרפיה ברוסית]

קטגוריה:יהודים בכוחות המזוינים של ברית המועצות
קטגוריה:גנרלים יהודים סובייטים
קטגוריה:יהודים בלארוסים
קטגוריה:יהודים מעוטרי גיבור ברית המועצות
קטגוריה:מקבלי עיטור סובורוב
קטגוריה:מקבלי עיטור קוטוזוב
קטגוריה:מקבלי עיטור לנין
קטגוריה:מקבלי עיטור הדגל האדום
קטגוריה:מעוטרי צלב גרונוולד
קטגוריה:מקבלי צלב גיאורגי (האימפריה הרוסית)
קטגוריה:יהודים אנשי הצבא האדום במלחמת העולם השנייה
קטגוריה:אנשי הצבא האדום במלחמת האזרחים ברוסיה
קטגוריה:יהודים בצבא האימפריה הרוסית במלחמת העולם הראשונה
קטגוריה:אנשי הצבא האדום בקרב סטלינגרד
קטגוריה:סובייטים שנולדו ב-1895
קטגוריה:סובייטים שנפטרו ב-1964
Writing's on the Wall (שיר של סם סמית')

"Writing's on the Wall" (בעברית: "הכתובת על הקיר") הוא סינגל מאת הזמר הבריטי סם סמית' אשר שוחרר ב-25 בספטמבר 2015. השיר שימש כשיר הנושא של הסרט "ספקטר" ה-24 בסדרת סרטי ג'יימס בונד. חרף הביקורות המעורבות, השיר זכה להצלחה רבה ברחבי העולם. הוא זכה בפרס אוסקר לשיר המקורי הטוב ביותר והיה לראשון משירי ג'יימס בונד שהגיע לראש מצעד הסינגלים הבריטי.

==כתיבה==
מפיקי הסרט "ספקטר" ביקשו מלהקת רדיוהד הבריטית לכתוב את שיר הנושא עבור הסרט. חברי הלהקה אכן כתבו שיר בשם "ספקטר" למטרה זו, אולם החלו לשיר אותו בהופעות שלהם. מפיקי הסרט רצו שהשיר יהיה מקורי וישוחרר רק בסמיכות לצאת הסרט לאקרנים. לפיכך, הם החליטו לוותר על השיר של רדיוהד.

המפיקים פנו אל סם סמית' בהתראה קצרה וביקשו ממנו לכתוב ולבצע שיר חדש. סמית' כתב את השיר יחד עם ג'ימי נייפס בתוך חצי שעה. הם הקליטו את השיר בסשן אחד, וב-8 בספטמבר יצא סמית' בהכרזה פומבית שהוא ישיר את שיר הנושא בסרט ג'יימס בונד החדש. הוא תיאר את השיר כ"אחד משיאי הקריירה שלי".

==קבלה==
השיר שוחרר ב-25 בספטמבר 2015, יום לפני הקרנת הבכורה של הסרט בבריטניה. השיר נתקל בביקורות מעורבות, אולם זכה להצלחה עצומה במצעדי ההשמעות ברחבי אירופה, ואף היה לראשון משירי ג'יימס בונד שהגיע לראש מצעד הסינגלים הבריטי. מחוץ לאירופה הוא הצליח פחות, והגיע רק למקום ה-71 בבילבורד הוט 100.

הפופולריות של השיר גברה עם פרסום הסרט. בטקס פרסי גלובוס הזהב ה-73 השיר זכה בפרס גלובוס הזהב לשיר המקורי הטוב ביותר, ובטקס פרסי אוסקר ה-88 זכה השיר בפרס אוסקר לשיר המקורי הטוב ביותר. היה זה שיר ג'יימס בונד השני ברציפות שזכה בפרס, לאחר סקייפול של אדל.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|פלטינה
|70,000
|}

== קישורים חיצוניים ==
* 

== הערות שוליים ==

קטגוריה:שירי 2015
קטגוריה:סינגלים מ-2015
קטגוריה:שירי סם סמית'
קטגוריה:שירים מסרטי ג'יימס בונד
קטגוריה:שירים באנגלית
קטגוריה:שירים שנכתבו על ידי ג'ימי נייפס
קטגוריה:שירים שנכתבו על ידי סם סמית'
קטגוריה:בלדות משנות ה-2010
קטגוריה:בלדות פופ
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:זוכי אוסקר: השיר המקורי הטוב
קטגוריה:זוכי פרס גלובוס הזהב – השיר המקורי הטוב
קטגוריה:שירי פלטינה באוסטרליה
קטגוריה:סינגלים בהוצאת קפיטול רקורדס
נווה בואודן

נווה בואודן או נווה בודן או מקפא בודאודן או מקפא בודן (באנגלית: Bowden Névé) הוא מקפא קרחוני, באזור חוף שקלטון של שטח חסות רוס, שבאנטארקטיקה.

רוחבו של הנווה 37 קילומטרים.

הנווה מומוקם בגובה של 1,800 מטרים מעל פני הים.

הנווה ממוקם דרומית להר מילר, בין רכס המלכה אליזבת לבין רכס המלכה אלכסנדרה.

== היסטוריה ==
=== גילוי הנווה ===

הנווה התגלה בשנת 1958, על ידי המשלחת הניו זילנדית הדרומית ( the New Zealand Southern Party), של המשלחת הטראנס-אנטארקטית של חבר העמים הבריטי (Commonwealth Trans-Antarctic Expedition ; בראשי תיבות: CTAE), אשר חקרה את אנטארקטיקה בין השנים 1955–1958 בחסות חבר העמים הבריטי, במטרה להגיע לקוטב הדרומי.

=== מקור השם ===

נווה בואודן נקרא על שם צ'ארלס בואודן, שהיה יושב ראש ועדת ים רוס, שארגנה את המשלחת של ניו זילנד למשלחת הטראנס-אנטארקטית של חבר העמים הבריטי.

== לקריאה נוספת ==

<div class="mw-content-ltr">•
Lyons, W.B., D.H. Elliot and L.R. Everett. 2007, [https://kb.osu.edu/handle/1811/54938 transantarctic Mountains TRANsition Zone (TAM TRANZ Project): Multidisciplinary Research in the Central and Southern Transantarctic Mountains], Byrd Polar Research Center Miscellaneous Series M-430, Byrd Polar Research Center, The Ohio State University, Columbus </div>

<div class="mw-content-ltr">• Bernard M. Gunn & Richard I. Walcott (1962), [https://doi.org/10.1080/00288306.1962.10420097 The geology of the Mt Markhamregion, Ross dependency, Antarctica], New Zealand Journal of Geology and Geophysics, 5:3, 407-426, DOI: 10.1080/00288306.1962.10420097 </div>

== קישורים חיצוניים ==
* [https://web.archive.org/web/20210602234928/https://geonames.usgs.gov/apex/f?p=gnispq:5:::NO::P5_ANTAR_ID:1749 נווה בואודן] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=112848 נווה בואודן] באתר הגאזט האנטארקטי של ממשלת אוסטרליה
* [https://geographic.org/geographic_names/antname.php?uni=1749&fid=antgeo_103 תצלום לוויין של אזור נווה בואודן]
* [https://mapcarta.com/25623556 מפת אזור נווה בואודן]
* 
* 

== הערות שוליים ==

בואודן
בואודן
GoldenEye

"GoldenEye" (בעברית: "גולדן איי") הוא סינגל מאת הזמרת האמריקאית טינה טרנר אשר שוחרר ב-6 בנובמבר 1995. השיר שימש כשיר הנושא של הסרט "גולדן איי" ה-17 בסדרת סרטי ג'יימס בונד. השיר זכה להצלחה רבה, במיוחד באירופה, ואף הגיע למקום השני במצעד השירים מתחת להוט 100, של מגזין בילבורד.

==כתיבה==
מפיקי הסרט "גולדן איי" פנו בתחילה ללהקה הבריטית דפש מוד בהצעה לכתוב ולבצע את שיר הנושא של הסרט. עם זאת, הלהקה התקשתה לעמוד בלוח הזמנים שהציבו המפיקים, ולפיכך הם החליטו לשכור לתפקיד את הזמרת טינה טרנר. המוזיקאי האירי בונו כתב את השיר ודה אדג' הלחין אותו.

השיר שוחרר בסמיכות לצאת הסרט לאקרנים, ושנה לאחר מכן כללה אותו טרנר באלבומה Wildest Dreams. בשנת 2010 יצרה הזמרת ניקול שרזינגר גרסת רמיקס לשיר עבור גרסת הרימייק של המשחק "גולדן איי 007".

== מיקומי שיא ==

== קישורים חיצוניים ==
* 

== הערות שוליים ==

קטגוריה:שירי 1995
קטגוריה:סינגלים מ-1995
קטגוריה:שירי ניקול שרזינגר
קטגוריה:שירים מסרטי ג'יימס בונד
קטגוריה:שירים באנגלית
קטגוריה:שירים שהופקו על ידי נלי הופר
קטגוריה:סינגלים שהגיעו למקום הראשון בהונגריה
קטגוריה:סינגלים בהוצאת וירג'ין רקורדס
ג'ו אנגל

ג'ו הנרי אנגל (באנגלית: Joe Henry Engle; 26 באוגוסט 1932 – 10 ביולי 2024) היה אסטרונאוט אמריקאי שטס פעמיים לחלל במסגרת תוכנית מעבורת החלל.

==ביוגרפיה==
אנגל נולד בעיירה צ'פמן שבקנזס. לאחר סיום בית הספר הוא למד הנדסת אווירונאוטיקה באוניברסיטת קנזס וסיים אותה בשנת 1955. עוד בהיותו באוניברסיטה הוא התחיל לטוס והחליט להיות טייס ניסוי. בשנת 1957 הוא סיים בית ספר לטיסה והוצב בבסיס חיל האוויר בקליפורניה. צ'אק ייגר ששירת באותו בסיס המליץ על אנגל והוא התקבל לבית ספר לטייסי ניסוי אותו סיים בשנת 1961. אנגל חזר לשרות בבסיס חיל האוויר אדוארדס. הוא היה בין טייסי X-15 עד לשנת 1963 כאשר הועבר לשרת במרכז החלל ג'ונסון. ביוני 1965 על מטוס X-15 הוא הגיע לגובה של 80 ק"מ. בשנת 1966 הוא עבר לנאס"א.

בנאס"א אנגל היה חבר בצוות תמיכה של אפולו 10 ובצוות גיבוי של אפולו 14. אנגל היה אמור לטוס במסגרת "אפולו 17", אך טיסה זו בוטלה. אנגל היה בצוות גיבוי של משימה STS-1. בשנת 1981 אנגל טס לחלל במסגרת STS-2 כמפקד צוות. בשנת 1985 הוא ביצע טיסה נוספת במסגרת STS-51-I.

אנגל היה חבר בצוות החקירה של אסון צ'לנג'ר בשנת 1986.

אנגל עזב את נאס"א וחיל האוויר של ארצות הברית בשנת 1986 בדרגת מייג'ור גנרל.

אנגל היה נשוי פעמיים ונולדו לו שלושה ילדים.

==קישורים חיצוניים==

* 

קטגוריה:אסטרונאוטים אמריקאים
קטגוריה:טייסי ניסוי אמריקאים
קטגוריה:אמריקאים מעוטרי אות לגיון ההצטיינות
קטגוריה:מעוטרי צלב התעופה המצוינת (ארצות הברית)
קטגוריה:מעוטרי מדליית השירות המצוין של מחלקת ההגנה
קטגוריה:בוגרי אוניברסיטת קנזס
קטגוריה:מעוטרי מדליית השירות המצוין של חיל האוויר
קטגוריה:אמריקאים שנולדו ב-1932
קטגוריה:אמריקאים שנפטרו ב-2024
גראנג קואול

גראנג מאווין קואול (באנגלית: Garang Mawien Kuol; נולד ב-15 בספטמבר 2004 במצרים) הוא כדורגלן אוסטרלי המשחק בעמדת החלוץ בקבוצת פולנדם מליגת העל ההולנדית ובנבחרת אוסטרליה.

== קריירת מועדונים ==
קואול גדל במחלקות הנוער של גולברן ואלי סאנס וסנטרל קואסט מארינרס. בשנת 2021 החל לשחק בקבוצה הבוגרת של סנטרל קואסט מארינרס במסגרת ליגת העל האוסטרלית.

== קריירה בינלאומית ==
ב-25 בספטמבר 2022 ערך קואול את הופעת הבכורה שלו בנבחרת אוסטרליה, בניצחון 2-0 על נבחרת ניו זילנד במשחק ידידות.

נכלל בסגל נבחרת אוסטרליה לטורניר מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים אוסטרלים
קטגוריה:חלוצי כדורגל אוסטרלים
קטגוריה:כדורגלנים דרום סודאנים
קטגוריה:חלוצי כדורגל דרום סודאנים
קטגוריה:כדורגלני סנטרל קואסט מארינרס
קטגוריה:כדורגלני ניוקאסל יונייטד
קטגוריה:כדורגלני הארטס
קטגוריה:כדורגלני פולנדם
קטגוריה:כדורגלני נבחרת אוסטרליה
קטגוריה:כדורגלני מונדיאל 2022
קטגוריה:ספורטאים זרים בסקוטלנד
קטגוריה:ספורטאים זרים בהולנד
קטגוריה:אוסטרלים שנולדו ב-2004
רצח שלום סופר

רצח שלום סופר הוא פיגוע דקירה שאירע ב-25 באוקטובר 2022, ל' בתשרי תשפ"ג, ובו שלום סופר נדקר בכפר פונדוק שעל כביש 55 בעת שנכנס לערוך קניות בכפר. שבועיים לאחר הפיגוע נפטר סופר מפצעיו.

== הפיגוע ==
ביום שלישי, 25 באוקטובר 2022, שלום סופר, תושב פתח תקווה בן 63 ובעל מכולת בקדומים, נכנס לחנות בכפר פונדוק הסמוך לקדומים, ובצאתו מהחנות נדקר פעמיים בבטנו ובגבו על ידי יונס הילאן, מחבל פלסטיני בן 19 תושב חג'ה. לאחר שנדקר, נאבק שלום עם המחבל והצליח לחטוף את הסכין שבאמצעותה בוצע הפיגוע מידי המחבל ולהגיע לרכבו ולהזעיק עזרה.

מצבו הוגדר בתחילה בינוני עד קשה והוא פונה לבית החולים שיבא. לאחר ימים אחדים שוחרר לביתו, ובשבת אף התפלל כרגיל בבית הכנסת שלו.

כשבועיים לאחר הפיגוע חלה התדרדרות פתאומית במצבו והוא נפטר מפצעיו. מחקירה שנעשתה לאחר פטירתו נמצא כי דימום פנימי שלא זוהה בבית החולים הוביל לאיבוד דם מסיבי שהוביל למותו.

כשלוש שעות לאחר הפיגוע נתפס המחבל.

==לאחר מותו==
מותו של שלום גרם לאבל כבד בקרב תושבי המועצה המקומית קדומים וסביבותיה.<ref></ref>

במהלך ימי האבל ולאחריהם ספדו לנרצח מכרים רבים כשכולם מתארים אותו כאדם מאיר פנים, כאיש חסד וכדמות משמעותית עבור רבים. בשל כך החליטה המועצה המקומית קדומים להעניק לו את אות יקיר קדומים.<ref></ref><ref></ref>

על מנת להמשיך את מפעל החסד שהקים בחייו, הוקם ארגון לב לחייל המחלק מזון חם וחטיפים לחיילי צה"ל המאבטחים את גזרת יהודה ושומרון.<ref></ref>

== ראו גם ==
* רצח עידו זולדן

== קישורים חיצוניים ==
* 

== הערות שוליים ==

קטגוריה:טרור פלסטיני
קטגוריה:יהודה ושומרון: פיגועי דקירה
קטגוריה:יהודה ושומרון: פיגועים ב-2022
רצח עידו זולדן

רצח עידו זולדן הוא פיגוע ירי שאירע ב-19 בנובמבר 2007, ט' בכסליו תשס"ח, ובו נרצח עידו זולדן תושב שבי שומרון ביציאה מהכפר פונדוק על ידי שוטרים פלסטינים שירו בו למוות.
== הפיגוע ==
ביום שני בלילה, 19 בנובמבר 2007, נסע עידו זולדן בן ה-29 מקרני שומרון לכיוון ביתו שבשבי שומרון. רכב ובו שוטרים פלסטינים עקף אותו ביציאה מהכפר פונדוק, וירה לעברו ארבע יריות. שניים מהמחבלים, עבדאללה ברהם וד'אפר ברהם, נעצרו כבר בליל הרצח בכפר קדום בו גרו. המחבל השלישי, פאדי ג'מעה, נעצר כעבור כשבועיים בידי כוחות הביטחון הפלסטינים.

על פי עדותם בחקירה, סיפרו המחבלים כי בליל הרצח ארבו בצד הכביש לרכב ישראלי, וכאשר הבחינו באחד שכזה עובר לצידם - החלו לעקוב אחריו, עקפו אותו וירו לעבר המכונית. זמן קצר לאחר הרצחי קיבל פלג "צבא הבשורה" של גדודי חללי אל-אקצא אחריות על ביצוע הפיגוע. עידו זולדן השאיר אחריו שני ילדים קטנים - אהרון ורחל.

== קישורים חיצוניים ==
* 
* 
* 
* 
* 

== הערות שוליים ==

קטגוריה:יהודה ושומרון: פיגועי ירי
קטגוריה:טרור פלסטיני
קטגוריה:פיגועי טרור בישראל ב-2007
קטגוריה:שבי שומרון: אישים
גונזלו מלרו

גונזלו חוליאן מלרו מנצנארס (בספרדית: Gonzalo Julián Melero Manzanares; נולד ב-2 בינואר 1994) הוא כדורגלן ספרדי המשחק בעמדת הקשר באלמריה.

== קריירה ==
מלרו, שנולד במדריד, הצטרף לקבוצת הנוער של ריאל מדריד ב-2004, בגיל עשר, לאחר שהחל את דרכו בזונה נורטה. הוא ערך את הופעת הבכורה שלו כבוגר עם הקבוצה השלישית של המועדון של בעונת 2013/14, לאחר שירדה לליגה השלישית בספרד.

ביולי 2014 מלרו עלה לקבוצת המילואים, כעת גם בליגה השלישית. ב-30 בינואר של השנה שלאחר מכן, לאחר שזינדין זידאן, המאמן דאז, בקושי השתמש בו, הוא עבר לפונפרדינה מהליגה השנייה בספרד בחוזה לשנתיים וחצי.

מלרו ערך את הופעת הבכורה המקצועית שלו ב-15 בפברואר 2015, כשנכנס כמחליף במקומו של פאבלו אינפנטה במחצית השנייה בהפסד ביתי 2-1 מול נומנסיה. הוא כבש את שערו המקצועי הראשון ב-27 בפברואר של השנה שלאחר מכן, בהפסד חוץ 4-2 מול בילבאו.

ב-27 ביולי 2016, לאחר ירידת הליגה של פונפה, מלרו חתם על חוזה לשנה עם הואסקה מהליגה השנייה בספרד. ב-10 בדצמבר הוא כבש צמד בניצחון 5-2 ביתי של על מורסיה.

מלרו היה שחקן פותח בלתי מעורער במהלך עונת 2017/18, וכבש 17 שערים, שיא הקריירה שלו לעונה אחת, כאשר קבוצתו העפילה ללה ליגה. הוא ערך את הופעת הבכורה שלו בליגה הראשונה ב-19 באוגוסט 2018, כששיחק את מלוא 90 הדקות בניצחון חוץ 2-1 מול אייבר.

ב-3 ביולי 2019, לאחר שהואסקה ירדה חזרה לליגה השנייה, חתם מלרו על חוזה לארבע שנים עם לבאנטה שעדיין הייתה בליגה הראשונה.

ב-1 בספטמבר 2022, לאחר שלבאנטה ירדה ליגה, חתם מלרו על חוזה לארבע שנים עם אלמריה, אחת העולות החדשות ללה ליגה.

==קישורים חיצוניים==

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני וסקה
קטגוריה:כדורגלני פונפראדינה
קטגוריה:כדורגלני ריאל מדריד קסטיליה
קטגוריה:כדורגלני לבאנטה
קטגוריה:כדורגלני אלמריה
קטגוריה:ספרדים שנולדו ב-1994
וריד הכסל הפנימי

וריד הכסל הפנימי הוא וריד המתחיל קרוב לפורמן עצב השת, עובר למעלה מאחור העורק הכסל הפנימי, ובשולי אגן מתמזג עם וריד הכסל החיצון ליצירת הווריד הכסל המשותף. באופן כלל הוא נמצא צידית לעורק הכסל הפנימי.<ref></ref>

== משמעות קלינית ==
נזק ניתוחי ליובלים של הווריד עלול לפגוע בניקוז הורידי. זה יכול להוביל לנפיחות של הרגליים. חסימת ורידי הכסל יכולה לגרום לכאב בהליכה.

<gallery>
קובץ:Slide2ERVA.JPG|איברי האגן: זכר
</gallery>

== הערות שוליים ==

קטגוריה:ורידים
טולואה

טולואה (בספרדית: Tuluá) היא עיר במחוז ואיה דל קאוקה שבקולומביה. העיר נחשבת למרכז כלכלי ותעשייתי שני בחשיבותו באזור לאחר סנטיאגו דה קאלי. העיר נוסדה בשנת 1741, וכיום מתגוררים בה כ-220,000 בני אדם.

טולואה ממוקמת כ-269 מיילים מבוגוטה, בירת קולומביה, 63 מיילים צפון-מזרחית לסנטיאגו דה קאלי ו-108 מיילים מעיר הנמל החשובה בואנוונטורה השוכנת על חוף האוקיינוס השקט.

== קישורים חיצוניים ==

* 
* 

קטגוריה:קולומביה: ערים
קטגוריה:יישובים שהוקמו ב-1639
הרדמת מקלעת הזרוע

הרדמת מקלעת הזרוע - אנטומיה
הרדמת מקלעת הזרוע היא טכניקת הרדמה אזורית המשמשת לעיתים כחלופה או כתוספת להרדמה כללית לניתוח של הגפה העליונה. טכניקה זו כוללת הזרקת חומרי הרדמה מקומיים בסמיכות למקלעת הזרוע, החוסמת זמנית את התחושה והיכולת להזיז את הגפה העליונה. הנבדק יכול להישאר ער במהלך הניתוח, או שניתן להרדים אותו או אפילו להרדים אותו במידת הצורך.

ישנן מספר גישות לחסימת העצבים של מקלעת הזרוע. גישות אלו מסווגות לפי הרמה שבה מחדירים את המחט או הצנתר להזרקת חומר ההרדמה המקומית:
* חסם עצבי אינטרסקלני (interscalene block) בצד הצוואר
* חסם סופרא-קלוויקולרי שנבצע מעל עצם הבריח
* חסם אינפרקלוויקולרי (חסם תחת עצם הבריח)
* החסימה בבית השחי

== סיבוכים ==
* פגיעה עצבית זמנית או, לעיתים רחוקות, קבועה
* דימום
* זיהום

הזרקה תוך-ורידי: כמות קטנה של מאלחשים מקומיים עלולה לגרום לצלצולים באוזן, כמות גדולה עלולה לגרום אך התקפים ואפילו דום לב אפשריים לעיתים רחוקות. רעילות זו יכולה להתהפך על ידי התרופה "אינטרליפיד".

==הערות שוליים==

קטגוריה:הרדמה
רדווא עאשור

רדווא עאשור (בערבית: رضوى عاشور) הייתה סופרת מצרית.

==קורות חייה==
רדווא עאשור נולדה בשכונת אל-מניאל בקהיר. אביה, מוסטפא עאשור, היה עורך דין ואיש תרבות, ואמה, מאי עזאם, הייתה משוררת ואמנית.

סיימה תואר ראשון בספרות באוניברסיטת קהיר בשנת 1967, ובשנת 1972 קיבלה תואר שני ועברה ללימודי דוקטורט בארצות הברית. בשנת 1975 קיבלה עאשור תואר דוקטור מאוניברסיטת מסצ'וסטס אמהרסט עם התמחות בספרות ושירה אפריקאית-אמריקאית. עאשור הייתה האדם הראשון שקיבל תואר שלישי בסוגה זו.

לאחר שובה למצרים לימדה באוניברסיטת עין שמס בקהיר, משנת 1969 עד 1980. בתקופה זו הייתה גם פעילה פוליטית. בשנת 1970 נישאה למשורר הפלסטיני מוריד ברגותי. ב-1977 נולד בנם תמים אל-ברגותי, לימים משורר ומומחה למדעי המדינה. באותה שנה פרסמה עאשור את ספרה הראשון, "הדרך אל האוהל האחר", ביקורת ספרותית על יצירתו של ע'סאן כנפאני.

לאחר לידת בנם גורש מוריד ברגותי להונגריה, בניסיון של אנואר סאדאת לעצור את פעילותם של האחים המוסלמים במצרים. רדווא עאשור ובנה נאלצו לנסוע לעיתים קרובות להונגריה לבקרו. בשנת 1996 עבר לגור ברמאללה ולאחר מכן בעמאן. בשנת 2008 ראה אור אוסף שירים של מוריד ברגותי שתורגם על ידי רדווא עאשור לאנגלית.

בין השנים 1990 ל-1993 הייתה ראש המחלקה לשפה וספרות אנגלית בפקולטה לאמנויות באוניברסיטת עין שמס. לאחר מכן התמסרה לכתיבה, ופרסמה את הטרילוגיה "גרנדה", יצירתה המפורסמת ביותר. הטרילוגיה עוסקת באירועים שהתרחשו בשנותיה האחרונות של ממלכת גרנדה, מונרכיה מוסלמית בדרום חצי האי האיברי, ונפילתו של המלך המוסלמי בואבדיל, שהודח מכסאו על ידי המלכים הקתולים ב-1492. היא נבחרה לאחת מ-100 היצירות הספרותיות המובילות על ידי איגוד הסופרים הערבי.

עאשור הייתה חברה בוועד הלאומי להתנגדות לציונות של אוניברסיטאות מצרים. בשנץ 1995 כתבה: "אם הפרויקט הציוני הקולוניאלי, הגזעני והפשיסטי יוסיף להתקיים, הרי שצפויה לנו פורענות אמיתית." בספרה "אל-טנטוריה" היא מספרת על אנשי הכפר טנטורה, שחלקם גורשו ללבנון ומאוחר יותר נהרגו בטבח סברה ושתילה.

בשנת 2013 פרסמה עאשור אוטוביוגרפיה, בה סיפרה על מאבקה במחלת הסרטן, ושזרה את תחנות חייה באירועים בהיסטוריה של מצרים.

רדווא עאשור מתה ב-30 בנובמבר 2014 לאחר כשנה של מאבק במחלת הסרטן.

ב-26 במאי 2018 צוין יום הולדתה ה-72 של עאשור בגוגל באמצעות שרבוט גוגל.

==מספריה==
חלק מספריה של עאשור תורגמו לאנגלית ולשפות נוספות. היא זכתה במספר פרסים ספרותיים, בהם פרס בינלאומי לספרות על שם קונסטנדינוס קוואפיס.
* המסע: זיכרונותיה של סטודנטית מצרית באמריקה, 1983
* אבן חמה, 1985
* מפגשים, 1998
* חדיג'ה וסאווסן, 1989
* ראיתי את כפות התמרים, סיפורים קצרים, 1989
* גרנדה: רומן, 2003
* אנציקלופדיה של נשים בספרות הערבית (עורכת), 1873–1999, בהוצאת האוניברסיטה האמריקאית בקהיר, 2004
* סיראז', 2007
* אל-טנטוריה, 2010
* משאיות כחולות, 2014

==פרסים==
בשנת 1994 זכתה הטרילוגיה "גרנדה" בפרס השנה של יריד הספרים הבין-לאומי של קהיר.

בשנת 1995 זכתה הטרילוגיה "גרנדה" בפרס היריד לנשים סופרות בעולם הערבי.

בשנת 2007 זכתה עאשור בפרס לספרות על שם קונסטנדינוס קוואפיס.

בשנת 2011 זכתה עאשור בפרס אל-אוויס .

== הערות שוליים ==

קטגוריה:ילידות 1946
קטגוריה:מצרים שנולדו ב-1946
קטגוריה:סופרות מצריות
קטגוריה:נפטרות ב-2014
קטגוריה:נפטרים ב-2014